Thomas Adelskov (S), 2003-01-24:
Forslaget er fremsat som en del
af Socialdemokratiets unge-startpakke, som vi allerede har annonceret i forbindelse med valgkampen i vores valgprogram »Mennesker først«.
I det har vi dels lagt vægt på bygning af flere ungdomsboliger, det har vi forhandlet med regeringen og sat i værk, dels har vi lagt vægt på bedre vejledning til unge i både folkeskole og ungdomsuddannelser og videregående uddannelser, og dels har vi fremsat et beslutningsforslag i Folketinget.
Det har regeringen kvitteret for ved også at fremsætte et lovforslag, som nu er undervejs.
Endelig er der det beslutningsforslag om et særligt start-SU-lån, som Folketinget behandler i dag.
Der er jo ikke nogen tvivl om, at det for mange unge mennesker er svært at starte på en nyt studium, at flytte hjemmefra, at skulle etablere sig et nyt sted med nye omkostninger til bøger, edb eller andet.
Derfor har vi ønsket med forslaget at give unge den bedst mulige start på en ny uddannelse.
Derfor forslaget om, at det ikke skulle påvirke den samlede låneramme.
Til fru Pernille Rosenkrantz-Theil kan jeg svare på spørgsmålet om, hvordan man nu skal få fordelt det her SU-lån ud over perioden, at det er vores opfattelse, at man kunne organisere det på den måde, at man brugte det på samme måde som med SU-klip, altså at den studerende selv fik lov at beslutte, i hvilken del af studiet - start, midten eller slutningen - man ønskede at fraklippe sig nogle lånemuligheder. Fru Pernille Rosenkratz-Theil spurgte også, om jeg ville erkende, at det egentlig hellere burde have ligget som stipendium frem for et lån. Til det må jeg jo sige: Ja, vi så jo gerne, at der var økonomiske muligheder for at give alle studerende et stipendium, der gjorde, at de rent faktisk kunne finansiere hele deres ophold uden at skulle optage lån og dermed tynges af gæld, når de er færdige med studiet. Til gengæld betyder hensynet til den overordnede samfundsøkonomi, at det desværre ikke kan lade sig gøre.
Men vi har medvirket til - og det vil jeg også gerne kvittere for - at ministeren på foranledning af det forslag, der ligger, og forslaget fra Det Radikale Venstre nu har valgt at ville indkalde forligskredsen til en bredere drøftelse.
Vi opfatter det sådan set som glædeligt at se, at regeringen nu er kommet lidt ud af hullerne efter den store nedtur oven på det, som på et tidspunkt blev lanceret som ungdommens finanslov, og vi håber, at vi i fællesskab kan finde på nogle løsninger, der betyder, at SU-systemet bliver bedre.
bedre forhold.
For det andet, at studerende på barsel får
bedre forhold, der svarer til og minder om de forhold, der gælder for andre i samfundet, hvad enten man er i beskæftigelse eller ledig.
Og endelig at studerende, der starter på studiet, får nogle andre og bedre muligheder for en studiestart.
Vi har også noteret os, at Venstre i dag i pressen har lanceret et såkaldt SU-forslag uden nærmere angivelse af rammerne for det.
Vi har stillet os lidt undrende over for, at ministeren ikke har taget det til sig som sit, men går ud fra samlet set, at der et eller andet sted er en genklang mellem, hvad Venstre mener, og hvad regeringen siger.
Jeg skal til Det Radikale Venstres forslag sige, at vi støtter forslaget.
Vi er villige til at diskutere, hvor finansieringen skal ligge henne.